paragraph_text: 20 000 milja pod morem (francuski: Vingt mille lieues sous les mers: Tour du monde sous-marin) znanstvenofantastični je roman kojeg je napisao Jules Verne. Roman je originalno objavljen u više dijelova u Hetzelov dvotjedniku Magasin d'éducation et de récréation od ožujka 1869. do lipnja 1870. godine. Roman opisuje Kapetana Nema i njegovu podmornicu Nautilus, kroz perspektivu profesora Pierre Aronnaxa. Roman ima nastavak koji se zove Tajanstveni otok.